**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

***. «Servicii dirigentie santier pentru executia lucrarilor - Construirea unei săli de sport/modernizarea/dotarea infrastructurii educaţionale a unităţii de învăţământ Şcoala Gimnazială Sfânta Vineri"»,.***

În temeiul Legii 98/2016 privind achizițiile publice cu modificările și completările ulterioare și H.G. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a încheiat prezentul contract de prestare de servicii, între:

**MUNICIPIUL PLOIESTI,** cu sediul in Ploiesti, Piata Eroilor nr.1A, cod postal 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin dl. **Mihai-Laurențiu Polițeanu, Primar**, in calitate de **ACHIZITOR**, pe de o parte

si

**…………………..**, cu sediul ……………………., telefon: ………………., email: ……………………, cod fiscal ,……………………., cont ………………….., deschis la Trezoreria …………., reprezentată prin ………….**, având funcţia de……………….**, în calitate de **PRESTATOR,** pe de altă parte, au convenit încheierea prezentului contract

**2. Definiții**

**2.1 În prezentul contract următorii termeni vor fi interpretați astfel:**

1. **Achizitor şi prestator** - părţile contractante, aşa cum sunt acestea numite în prezentul contract;
2. **Act adițional** - document prin care se modifică termenii şi condițiile prezentului *Contract de achiziție publică de servicii*, în condițiile *Legii 98/2016*;
3. **Caiet de Sarcini** - Anexa la *Contract*, care include obiectivele, sarcinile, specificațiile şi caracteristicile *Serviciilor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Prestator* şi/sau *Rezultatele* care trebuie realizate/prestate și furnizate de către *Prestator*;
4. **Contract** - prezentul Contract cu titlu oneros, asimilat, potrivit Legii 98/2016, actului administrativ, încheiat în scris, între Achizitor şi Prestator, care are ca obiect prestarea de Servicii și toate Anexe sale;
5. **Documentație de atribuire** - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
6. **Documente justificative** - Documente pe baza cărora pot fi efectuate plăţile în cadrul unui contract de finanţare;
7. **Durata contractului** - intervalul de timp în care prezentul contract operează valabil între părți, potrivit legii, ofertei și documentației de atribuire de la data intrării sale în vigoare și până la epuizarea convențională sau legală a oricărui efect pe care îl produce, inclusiv eventualele pretenții fondate pe clauzele sale;
8. **Durata de prestare a serviciilor** - intervalul de timp in care prestatorul presteaza serviciile pe care le presupune indeplinirea contractului, astfel cum acestea sunt prevazute in caietul de sarcini și in contract, inclusiv operatiunile preliminare si finale previzibile si imprevizibile, cu exceptia cazurilor de forta majoră, începand cu data ordinului de incepere;
9. **Forța majora** - eveniment independent de controlul *Părților*, care nu se datorează greșelii sau vinei acestora, care nu putea fi prevăzut în momentul încheierii *Contractului* și care face imposibilă îndeplinirea obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul *Părților* și care nu ar putea fi evitate prin luarea măsurilor corespunzătoare de diligență;
10. **Ofertă**- actul juridic prin care *Prestatorul* și-a manifestat voința de a se angaja, din punct de vedere juridic, în acest *Contract* de achiziție publică de *Servicii* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*, prin care *Prestatorul* și-a manifestat voința de a se angaja din punct de vedere juridic în *Contract*;
11. **Penalitate contractuală** - despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, sau îndeplinire necorespunzătoare sau cu întârziere a obligațiilor din contract (majorări de întârziere și/sau daune-interese).
12. **Preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
13. **Propunerea tehnică** - document al ofertei elaborat pe baza cerințelor din caietul de sarcini, stabilite de autoritatea contractantă ;
14. **Propunerea financiară** - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale ;
15. **Rezilierea contractului** - se intelege desfiintarea pe viitor a contractului de servicii, fara ca aceasta sa aduca atingere prestatiilor succesive care au fost facute anterior rezilierii;
16. **Servicii** - orice activități şi *Rezultatul* / *Rezultatele* acestora care vor fi prestate de către *Prestator* în baza *Contractului de Servicii*, inclusiv toate activitățile care necesită exercitarea unui rol de *Prestator* în cadrul sau în legătură cu acest *Contract*;
17. **Standarde/conditii tehnice de calitate** - cerințele profesionale legate de calitatea *Rezultatului* prestării *Serviciilor* și de calitatea activității de prestare a serviciului care ar fi respectate de către orice *Prestator* diligent care posedă cunoștințele și experiența unui expert care prestează servicii similare și pe care *Prestatorul* este obligat să le respecte în prestarea tuturor *Serviciilor* incluse în prezentul *Contract*;
18. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

**3.1.** Toate documentele contractului, precum şi întreaga corespondenţă purtată în legătură cu contractul între Achizitor și Prestator vor fi scrise în limba română, iar contractul va fi redactat şi interpretat în limba română.

**3.2.** Dacă un document al contractului sau corespondenţă în legătură cu acesta sunt redactate în altă limbă decât limba română, traducerea acestora în limba română va avea prioritate în orice problemă legată de interpretare. Partea care emite astfel de documente sau corespondenţă, va suporta riscul şi costurile traducerii acestora în limba română.

**3.3** În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**3.4.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.5.** Contractul constituie întreaga şi singura înţelegere între Părţi cu privire la obiectul acestuia şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii contractului.

**3.6.** Niciun amendament sau altă derogare de la contract nu va avea efect decât dacă este consemnată în scris, datată, se referă expres la contract şi este semnată de reprezentanţii legali ai Părţilor.

**3.7.** Dacă oricare dintre clauzele contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din contract.

**3.8** Inacţiunea, întârzierea, toleranţa manifestate de una dintre Părţi în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din contract, renunţarea la un drept neputând fi prezumată în nici o situaţie

***Clauze obligatorii***

**4. *Obiectul principal al contractului***

4.1 - Prestatorul se obligă să presteze . «Servicii dirigentie santier pentru executia lucrarilor - Construirea unei săli de sport/modernizarea/dotarea infrastructurii educaţionale a unităţii de învăţământ Şcoala Gimnazială Sfânta Vineri"», *în conformitate cu obligaţiile asumate prin prezentul contract si cu cerintele Caietului de sarcini.*

4.2 - Achizitorul se obligă să plătească prestatorului preţul convenit pentru îndeplinirea contractului de servicii mentionate la articolul 4.1. din contract.

**5. *Preţul contractului***

5.1. - Preţul convenit pentru îndeplinirea contractului, respectiv preţul serviciilor prestate, plătibil prestatorului de către achizitor, este de ………………………… lei fara T.V.A., la care se adauga valoarea TVA …………….. lei.

5.2. Plata serviciilor de dirigentie de santier si asigurare de coordonator in materie de securitate si sanatate in munca se va realiza esalonat in concordanta cu situatiile de lucrari emise de catre executant.

**6. *Durata contractului***

6.1 - Contractul produce efecte de la data inregistrarii la autoritatea contractanta, dupa semnarea acestuia de catre ambele parti si constituirea garantiei de buna executie, pana la data efectuarii receptiei finale, fara obiectiuni a lucrarilor executate, incluzand perioada de garantie a lucrarilor.

6.2 - Termenul de prestare va fi corelat cu graficul de executie al lucrarilor, inclusiv cu perioada de garantie a lucrarilor pentru care se asigura serviciul de dirigentie.

6.3 – In eventualitatea prelungirii contractului de execuţie a lucrarilor, contractul privind prestarea serviciilor de dirigenţie de şantier se va prelungi automat fără ca prestatorul de servicii să poată solicita plăţi suplimentare.

6.4 - Pentru serviciul de dirigenție de santier si de coordonator in materie de securitate si sanatate in munca pe durata de garantie a lucrărilor, prestatorul nu va percepe autoritații contractante nici un fel de costuri.

**7. *Executarea contractului***

7.1 – Executarea contractului începe dupa primirea ordinului de incepere din partea achizitorului care va fi coroborata cu ordinul de incepere a lucrarilor de executie a obiectivului, astfel incat prestatorul sa-si poata indeplini obligatiile asumate si in perioada pregatire a investitiei. Durata de executie a lucrarilor este de 18 luni si se calculeaza de la data de incepere inscrisa pe ordinul de incepere, respectiv predarii amplasamentului, cu posibilitate de sistare a acestora (de ex. din cauza conditiilor meteorologice sau alte motive bine intemeiate) si cu posibilitatea prelungirii duratei de executie prin act aditional, in situatii exceptionale, fara costuri suplimentare din partea autoritatii contractante.

**8. *Documentele contractului***

8.1 - Documentele contractului sunt:

a) caietul de sarcini

b) propunerea tehnica

c) propunerea financiara

d) garantia de buna executie

e) acte aditionale, daca exista

**9. *Obligaţiile principale ale prestatorului***

9.1- (1) - Prestatorul se obligă să presteze serviciile care fac obiectul prezentul contract în perioada/perioadele convenite şi în conformitate cu prevederile caietului de sarcini si obligaţiile asumate prin propunerea tehnica, anexa la contract.

(2) – In cazul in care, pe parcursul derularii contractului, se constata ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

(3) – Prestatorul va avea responsabilitatea asigurării unei colaborări eficiente între toți factorii decizionali implicați în execuția contractului: Autoritate Contractantă, Antreprenor, Proiectant, Inspectoratul în Construcții, etc. Pe toată perioada derulării Contractului de servicii Prestatorul se va asigura de respectarea prevederilor Legii nr. 10/1995 privind calitatea în construcții republicată, cu completările și modificările ulterioare, oferind Autorității Contractante și echipei de implementare a proiectului asistență tehnică din punct de vedere administrativ (predare amplasament, vizite în șantier, participare la faze determinante, verificarea lucrărilor ce devin ascunse, recepția la terminarea lucrărilor, etc.); tehnic (respectarea proiectului în ceea ce privește tehnologia de lucru, calitatea lucrărilor, a materialelor, încadrarea în graficul de lucru, etc.) și financiar (certificarea plăților funcție de progresul lucrărilor).

(4) - **Obligatiile si raspunderile principale ale presatorului sunt:**

***a) Serviciile de dirigenție de șantier care trebuie prestate cu personal specializat, cuprind:***

1. asistență tehnică pentru beneficiar legată de managementul contractului de execuție lucrări;
2. monitorizarea și supervizarea execuției lucrărilor și urmărirea realizării acestora în conformitate cu prevederile contractuale și legislația în vigoare la data implementării, în domeniul construcții;
3. ***Prestatorul are următoarele sarcini principale:***
4. emite ordine administrative către antreprenor;
5. emite ordinul administrativ de începere;
6. verifică, acceptă sau respinge programul de execuție al antreprenorului, inclusiv existența fizică a resurselor necesare îndeplinirii programului transmis;
7. verifică ritmul execuției lucrărilor;
8. verifică respectarea calității echipamentelor și materialelor și metodele de punere în operă a acestora;
9. respinge echipamentele, materialele sau lucrările care se dovedesc a nu fi în conformitate cu prevederile contractului de execuție lucrări;
10. participă la efectuarea testelor și la verificarea lucrărilor ajunse în faze determinante;
11. măsoară cantitățile de lucrări real executate și le evaluează în conformitate cu prevederile contractului de execuție lucrări;
12. își dă consimțământul asupra documentelor antreprenorului sau le respinge motivat;
13. se asigură de corectitudinea datelor și detaliilor din jurnalul de șantier;
14. emite modificări în conformitate cu prevederile contractului de execuție lucrări;
15. emite certificate de plată în conformitate cu prevederile contractului de execuție lucrări;
16. emite Decizii în conformitate cu prevederile contractului de execuție lucrări;
17. analizează revendicările antreprenorului și ale beneficiarului;
18. asistă beneficiarul în cadrul procedurii de recepție la terminarea lucrărilor și de recepție finală;

***b) Responsabilitatile Prestatorului în perioada de execuție a lucrărilor***

*În perioada de execuție a lucrărilor, serviciile furnizate de Prestator vor include:*

1. urmăreste realizarea construcției în conformitate cu prevederile autorizației de construire, ale proiectelor, caietelor de sarcini și ale reglementărilor tehnice în vigoare;
2. verifică existența documentelor de certificare a calității produselor pentru construcții, respectiv corespondența calității acestora cu prevederile cuprinse în proiecte;
3. supervizare/inspecție adecvata a lucrărilor remediate/executate in cadrul perioadei de notificare pentru defecte (perioadei de garanție);
4. interzice utilizarea produselor pentru construcții tară certificate de conformitate, declarații de conformitate sau agrement tehnic;
5. interzice utilizarea de procedee și echipamente noi, neagrementate tehnic sau cu agremente tehnice la care avizul tehnic a expirat;
6. verifică respectarea tehnologiilor de execuție, aplicarea corectă a acestora în vederea asigurării nivelului calitativ prevăzut în documentația tehnică și în reglementările tehnice;
7. verifică respectarea "Planului calității", a procedurilor și instrucțiunilor tehnice pentru lucrarea respectivă;
8. interzice executarea de lucrări de către personal necalificat pentru genul de lucrări pe care le executa;
9. participă la verificarea lucrărilor ajunse în faze determinante;
10. efectuează verificările prevăzute în reglementările tehnice, semnează și ștampilează documentele întocmite ca urmare a verificărilor, respectiv procese-verbale în faze determinante, procese-verbale de recepție calitativă a lucrărilor ce devin ascunse etc.;
11. transmite către proiectant, prin intermediul investitorului, sesizările proprii sau ale participanților la realizarea construcției privind neconformitățile constatate pe parcursul execuției;
12. informează operativ investitorul privind deficiențele calitative constatate, în vederea dispunerii de măsuri și, după caz, propun oprirea lucrărilor;
13. urmăreste respectarea de către executant a dispozițiilor și/sau a măsurilor dispuse de proiectant/de organele abilitate;
14. verifică, în calitate de reprezentant al beneficiarului, respectarea prevederilor legale în cazul schimbării soluțiilor tehnice pe parcursul execuției lucrărilor;
15. acceptă în situațiile de lucrări prezentate de către constructor, numai cantități real executate în teren și de calitate corespunzătoare;
16. anunță ISC privind oprirea/si starea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, și verifică punerea în siguranță a construcției, conform proiectului;
17. anunță ISC privind reluarea lucrărilor la investițiile la care a fost oprită/sistată executarea lucrărilor de către investitor/beneficiar pentru o perioadă mai mare de timp, exceptând perioada de timp friguros;
18. preiau documentele de la constructor și proiectant și completează cartea tehnică a construcției cu toate documentele prevăzute de reglementările legale;
19. revizuirea si consecutiv aplicarea de instrucțiuni corective la documentele constructorului pentru a asigura conformitatea totala cu contractul de lucrări.
20. verifica respectarea Planului calității, a procedurilor si instrucțiunilor tehnice pentru lucrarea respectiva (incluzând plan de inspecție, proceduri de inspecție, plan de calitate, tehnologia de lucru si de asemenea proceduri de calitate si sănătate si siguranța a muncii in șantier).
21. sprijină, daca este cazul, Beneficiarul si Constructorul in obținerea aprobărilor necesare, licențe si permise in conformitate cu legea romana;
22. monitorizează îndeaproape progresul lucrărilor si aduce la cunoștința Beneficiarului la timp, prin UIP, orice posibile probleme care pot interveni si afecta realizarea obiectivelor proiectului;
23. inițiază si conduce ședințe de șantier si ședințe de progres lunare; pregătește si emite imediat procesele verbale ale ședințelor asigurandu-se ca toate problemele care apar sunt rezolvate rapid, conform si eficient.
24. solicita teste si încercări de laborator si șantier, suficiente numeric pentru a verifica conformitatea materialelor si echipamentelor si de asemenea lucrările terminate. Certifica împreuna cu autoritățile de control privind calitatea in construcții, conformitatea calității lucrărilor de construcție cu legislația in vigoare si prevederile contractuale;
25. instruiește Constructorul referitor la ajustări, specificații, lucrări sau programe de lucrări, care sunt necesare pentru punerea in funcțiune a lucrărilor, de dorit in timpul execuției lucrărilor de construcții, sau ulterior;
26. consiliază Beneficiarul asupra cailor posibile de a reduce cheltuielile proiectului, pentru a scădea timpul de execuție sau pentru îmbunătățirea calității lucrărilor.
27. avizează dispozițiile de șantier ce devin necesare si temeinic justificate pentru implementarea Contractului; analizează eventualele propuneri ale Constructorului pentru emiterea dispozițiilor de șantier. Aprobarea Beneficiarului este obligatorie pentru orice dispoziție de șantier, Prestatorul trebuie sa o trimită la Beneficiar pentru aprobarea unei dispoziții de șantier, care sa evidențieze: nevoia pentru dispoziție, recomandarea Prestatorului;
28. negociază cu Constructorul asupra dispozițiilor si ajustărilor si face recomandări scrise către Beneficiar asupra ratelor si preturilor pentru oricare articole de lucrări neprevăzute;
29. efectuează inspecțiile necesare de recepție împreuna cu reprezentanții Beneficiarului, pregătește si întocmește documentația aferenta recepției, lista remedieri si alte documente conform condițiilor contractuale;
30. participa si consemnează testele tehnologice executate de către Constructor si aproba conformitatea componentelor de construcții realizate, cu documentele de licitație si oferta Constructorului;
31. consiliază asupra oricăror revendicări sau dispute Contractuale si probleme care apar in timpul lucrărilor, si previne situațiile ce generează întârzieri ale execuției oricând este posibil;
32. controlează, aproba si participa la instructajul si pregătirea personalului Constructorului in conformitate cu cerințele Contractului de lucrări;
33. primește si analizează cerințele de plata ale Constructorului pentru emiterea certificatelor interimare de plata, verifica si determina conformitatea cantitativa, calitativa si valorica a lucrărilor in concordanta cu Contractul de lucrări. Certificarea va fi făcută luând in considerare: prevederile Contractului de lucrări, regulile POR referitoare la eligibilitatea cheltuielilor si alte instrucțiuni emise si/sau prevederi legislative;
34. furnizează Beneficiarului asistenta permanenta pentru orice alta problema legata de implementarea Contractului prin telefon/fax/e-mail, incluzând orice rapoarte ad-hoc la cerere. Vor fi programate, de asemenea, intâlniri de informare cu Beneficiarul si instituțiile implicate in implementarea proiectului;
35. organizează un sistem de arhivare (electronic si pe hârtie) pentru a urmări progresul lucrărilor. Toate documentele si comunicările legate de program vor fi menținute in conformitate deplina atât cu cerințele instituțiilor financiare cat si cu cerințele legii romanești 1a finalizarea contractului, prestatorul va transfera toate materialele de arhiva, Beneficiarului.

***c) Responsabilitățile Prestatorului la recepția la terminarea lucrărilor***

După terminarea lucrărilor, prestatorul va inspecta toate lucrările periodic pentru a asigura o monitorizare corespunzătoare a performantelor lucrărilor de-a lungul perioadei de notificare pentru defecte.

Sarcinile specifice pentru recepția lucrărilor trebuie sa includă: asigură secretariatul comisiei de recepție la terminarea lucrărilor și întocmește actele de recepție; întocmește si prezintă Referatele pe specialități cu privire la modul în care a fost executată lucrarea potrivit art. 10, alin c) din H.G. 343/2017;

1. participarea la rezolvarea eventualelor dispute in conformitate cu Condițiile Contractului si urmărește soluționarea obiecțiilor cuprinse in anexele la procesul verbal de recepție la terminarea lucrărilor si îndeplinirea recomandărilor comisiei de recepție;
2. inspecții curente (cel puțin de doua ori pe an) in timpul perioadei de notificare pentru defecte (perioada de garanție a lucrărilor). Organizează teste împreuna cu Constructorul in timpul perioadei de notificare pentru defecte furnizând date despre parametrii specifici obiectivelor de construcții.
3. supervizare/inspecție adecvata a lucrărilor remediate/executate in cadrul perioadei de notificare pentru defecte (perioadei de garanție);
4. emiterea de certificat de execuție la sfârșitul perioadei de notificare pentru defecte;
5. pregătește Raportul final de supervizare având in vedere finalizarea lucrărilor de construcție conform cu cerințele si obiectivele stabilite;
6. preda către investitor actele de recepție și cartea tehnică a construcției conform legislației în vigoare;
7. va respecta și îndeplini orice sarcină sau instrucțiune apărută pe parcursul derulării contractului de supervizare și a celui de execuție lucrări, dispusă de beneficiar sau finanțator;
8. va întocmi manualul de supervizare, care va cuprinde și toate formularele documentelor menționate în prezentul caiet de sarcini;
9. va participa la toate fazele privind realizarea lucrărilor de construcție, în limitele stabilite prin reglementările tehnice și condițiile contractuale;
10. va reprezenta beneficiarul în relația cu organismele de control abilitate în acest sens (Curtea de Conturi, Inspectoratul de Stat în Construcții, AM POR, MDRAP etc);
11. va asigura, în relația cu proiectantul, elaborarea dispozițiilor de șantier, a notelor de constatare, a notelor de renunțare și a notelor de comandă suplimentară, corectitudinea acestora și va verifica cantitățile rezultate;
12. aferent notelor de constatare, lucrările prevăzute prin dispoziții de șantier, notele de comandă suplimentară, notele de renunțare vor fi considerate acceptate numai după aprobarea acestora de către beneficiar;
13. prestatorul va avea în vedere că în România există o Autoritate Națională de Inspecție (Inspectoratul de Stat în Construcții), care are responsabilități statutare pentru inspectarea lucrărilor de construcții în diverse stadii. Supervizorul trebuie să implice Inspectoratul de Stat în Construcții la fazele determinante și să ia în calcul comentariile acestui organism;
14. urmărește și certifică executarea lucrărilor din punct de vedere fizic, cantitativ, calitativ și valoric, și certifică legalitatea, necesitatea, oportunitatea, realitatea și exactitatea operațiunilor supuse decontării, numai în corelare cu proiectul tehnic și cu respectarea actelor normative în vigoare și a instrucțiunilor AM POR;

***d) Responsabilitățile Prestatorului în perioada de garantie acordata lucrarilor de catre Prestator și pana la recepția finală, constand in:***

1.inspectarea lucrarilor efectuate in timpul perioadei de garantie a lucrarilor si dispunerea oricaror lucrari de remediere, la solicitarea Achizitorului;

2.urmarirea comportarii lucrarii pe perioada de garantie a lucrarii de la semnarea Procesului-verbal de receptie la terminarea lucrarilor. Daca in perioada de garantie apar defecte ce trebuie remediate, Dirigintele de santier va emite o somatie si daca in acest caz, Executantul nu se conformeaza, va notifica atat Executantul cat si Achizitorul, cu propunerea de a se executa remedierile de catre alt Executant, cheltuiala fiind suportata de catre Executantul care nu a indeplinit obligatiile;

3.inainteaza propunerea unei programari a inspectiilor periodice ale lucrarilor, efectuate de catre Achizitor, pentru a se asigura functionarea corespunzatoare a acestora;

4.completeaza, dupa caz, Cartea Tehnica a constructiei.

**e) Obligatiile si raspunderile coordonatorului in materie de securitate si sanatate in munca:**

1.să coordoneze aplicarea principiilor generale de prevenire şi de securitate la alegerea soluţiilor tehnice şi/sau organizatorice în scopul planificării diferitelor lucrări sau faze de lucru care se desfăşoară simultan ori succesiv şi la estimarea timpului necesar pentru realizarea acestor lucrări sau faze de lucru;

2.să coordoneze punerea în aplicare a măsurilor necesare pentru a se asigura că angajatorii şi, dacă este cazul, lucrătorii independenţi respectă principiile prevăzute la art. 56, într-un mod coerent şi responsabil, şi aplică planul de securitate şi sănătate prevăzut la art. 54 lit. b);

3.să adapteze sau să solicite să se realizeze eventuale adaptări ale planului de securitate şi sănătate prevăzut la art. 54 lit. b) şi ale dosarului de intervenţii ulterioare prevăzut la art. 54 lit. c), în funcţie de evoluţia lucrărilor şi de eventualele modificări intervenite;

4.să organizeze cooperarea între angajatori, inclusiv a celor care se succed pe şantier, şi coordonarea activităţilor acestora, privind protecţia lucrătorilor, prevenirea accidentelor şi a riscurilor profesionale care pot afecta sănătatea lucrătorilor, informarea reciprocă şi informarea lucrătorilor şi a reprezentanţilor acestora şi, dacă este cazul, informarea lucrătorilor independenţi;

5.să coordoneze activităţile care urmăresc aplicarea corectă a instrucţiunilor de lucru şi de securitate a muncii;

6.să ia măsurile necesare pentru ca numai persoanele abilitate să aibă acces pe şantier;

7.să stabilească, în colaborare cu managerul de proiect şi antreprenorul, măsurile generale aplicabile şantierului;

8.să ţină seama de toate interferenţele activităţilor din perimetrul şantierului sau din vecinătatea acestuia;

9.să stabilească, împreună cu antreprenorul, obligaţiile privind utilizarea mijloacelor de protecţie colectivă, instalaţiilor de ridicat sarcini, accesul pe şantier;

10.să efectueze vizite comune pe şantier cu fiecare antreprenor sau subantreprenor, înainte ca aceştia să redacteze planul propriu de securitate şi sănătate;

11.să avizeze planurile de securitate şi sănătate elaborate de antreprenori şi modificările acestora

f) Alte obligatii si raspunderi ale prestatorului:

Prestatorul este responsabil și își asumă răspunderea financiară în fața beneficiarului în următoarele circumstanțe:

1. lucrările sunt semnificativ întârziate și astfel de întârzieri puteau fi evitate prin implicarea sub orice formă și prin acțiunea supervizorului;
2. calitatea lucrărilor este sub cerințele contractului și supervizorul ar fi putut s-o îmbunătățească (prin acțiuni de verificare sau în oricare modalitate de exercitare a atribuțiilor specifice);
3. pe parcursul perioadei de garanție sunt constatate sunt constate defectiuni/deficiente/neconformități față de cerințele contractului, iar acestea ar fi putut fi evitate prin directa implicare a supervizorului în oricare modalitate de exercitare a atribuțiilor acestuia;
4. se descoperă nereguli, așa cum sunt ele definite în contractul de finanțare, imputabile prestatorului, iar acestea conduc la prejudicii financiare înregistrate de beneficiar (corecții financiare, cheltuieli neeligibile, etc). Prestatorul va suporta toate daunele financiare produse beneficiarului din neexecutarea sau executarea necorespunzătoare a obligațiilor supervizorului**.**

(6) Obligatiile mentionate mai sus nu sunt limitative, dirigintii de santier putand participa in calitate de reprezentant al beneficiarului in toate fazele, in limitele atributiilor stabilite prin reglementarile in vigoare. Dirigintii de santier vor raspunde in conditiile legii in cazul neducerii la indeplinire a obligatiilor mentionate anterior, precum si in cazul neasigurarii din culpa lor a realizarii nivelului calitativ si cantitativ al lucrarilor de reparatii curente, prevazute in caietele de sarcini, in reglementarile tehnice in vigoare.

9.2 - Pe toata durata de derulare a contractului, prestatorul va lua toate masurile necesare pentru a preveni orice situație de natura sa compromită realizarea cu imparțialitate si obiectivitate a activităților contractuale. Prestatorul se va asigura si va urmări ca oricare din membrii echipei sale sa cunoască foarte bine si sa înțeleagă cerințele, scopul si obiectivele contractului.

9.3 - Prestatorul va prezenta experții care vor lucra in cadrul contractului in funcție de profilurile identificate, in sensul ca aceștia trebuie sa corespunda cu activitățile specifice pe întreaga perioada de derulare a activităților. In cazurile in care înlocuirea unui expert este necesara, prestatorul are obligația de a propune achizitorului spre aprobare, ca înlocuitor, un expert care are cel puțin aceleași aptitudini, calificări si același nivel de experiența profesionala ca expertul înlocuit, in termen de maxim 5 zile de la intervenția situației care necesita înlocuirea expertului respectiv.

9.4 - In timpul perioadei de prestare a activității de supervizare a execuției lucrărilor (inclusiv perioada de garanție), prestatorul va fi prezent în permanență (în intervalele orare în care executantul desfășoară activități) pe șantier. De asemenea, se solicită și prezența sa regulată la sediul achizitorului, pentru a participa la întâlniri și pentru a asigura asistență de specialitate beneficiarului în relațiile cu organele de control și cu alți factori implicați.

9.5 – (1) Prestatorul are obligația de a întocmi următoarele rapoarte legate de derularea contractului de servicii de consultanta privind dirigenția de șantier, după cum urmează:

1. Raport final la terminarea lucrărilor va fi prezentat comisiei de recepție la terminarea lucrărilor și va cuprinde referatele pe specialități întocmite de diriginții de șantier cu privire la modul în care au fost executate lucrările, detalii și explicații asupra desfășurării contractului de execuție lucrări, precum și modul în care antreprenorul și-a îndeplinit obligațiile contractuale.
2. Raport final după perioada de garanție a lucrărilor - va fi prezentat comisiei de recepție finală la momentul emiterii procesului verbal de recepție finală și va cuprinde modul de comportare a lucrărilor în perioada de garanție, precum și defectele apărute și modul în care s-a efectuat remedierea acestora și va formula recomandări cu privire la urmărirea specială a anumitor lucrări sau părți de lucrări în perioada post-garanție.9.6 - Prestatorul va avea autoritatea de Achizitor pentru a actiona in calitate de Reprezentant al Achizitorului in relatia cu Executantul sau Entitatile implicate in implementarea Proiectului (I.S.C., audit, s.a.)
3. Prestatorul are obligația de a verifica Jurnalul de Șantier al lucrării și de a înregistra zilnic toate informațiile relevante care ar putea, la un moment dat, să se dovedească foarte utile pentru rezolvarea problemelor de orice natură sau pentru rezolvarea reclamațiilor ce ar putea apărea cu privire la execuția lucrărilor.

9.6 - Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, *şi*

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10. *Obligaţiile principale ale achizitorului***

10.1 - Achizitorul are obligaţia de a pune la dispoziţia Prestatorului orice facilităţi şi/sau informaţii pe care acesta le consideră necesare pentru îndeplinirea Contractului.

10.2 - Plata serviciilor de dirigentie de santier se va realiza esalonat conform situatiilor de lucrari emise de catre executant.

10.3. Achizitorul pe parcursul derulării contractului de achiziţie publică are obligaţia de a se implica activ prin reprezentanţii săi pentru a rezolva toate problemele ce pot apărea pe întreaga durată a prestării serviciilor care sunt în responsabilitatea beneficiarului şi de care depind îndeplinirea obligaţiilor contractuale ale prestatorului.

10.4. Achizitorul se obligă să plătească preţul convenit în prezentul contract pentru serviciile prestate, în baza documentelor justificative, cu respectarea prevederilor legale în vigoare la data respectivă.

**11. *Sancţiuni pentru neindeplinirea culpabilă a obligaţiilor***

11.1 – (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din contract, pentru fiecare zi de intarziere.

(2) In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 - În cazul în care achizitorul nu onorează facturile în termenul prevazut de art. 10.3, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

11.3 – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.3, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.5 - *Pact comisoriu*: Neexecutarea sau executarea necorespunzatoare a obligaţiilor asumate prin prezentul contract de către una dintre părţi, respectiv de către prestator a obligaţiilor principale prevazute la art. 9, iar de către achizitor a obligaţiilor prevazute la art. 10, dă dreptul celeilalte părţi de a considera contractul de plin drept reziliat, fără judecată, fără punerea în întarziere şi fără îndeplinirea altor formalităţi prealabile, precum şi de a pretinde plata de daune-interese in cuantum de 20% din pretul contractului.

***Clauze specifice***

***12. Garanţia de bună execuţie a contractului***

12.1 **- (1) Prestatorul se obligă să constituie garanţia de bună execuţie a contractului în cuantum de 5 % din valoarea, fara TVA, a contractului, pentru perioada de derulare a contractului.**

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din Legea nr. 98/2016 privind achiziţiile publice, actualizata, coroborat cu art.39 - 40 din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.5.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (2).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 – Autoritatea contractanta are obligatia de a restitui valoarea garanţiei de bună execuţie în termen de 14 zile de la data indeplinirii de catre prestator a tuturor obligaţiilor contractului de servicii, dacă nu a ridicat până la acea dată pretenţii asupra ei.

**13*. Alte resposabilităţi ale prestatorului***

13.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 – Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal).

**14. *Alte responsabilităţi ale achizitorului***

14.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

**15*. Recepţie şi verificări***

15.1 – (1) Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

(2) Receptia serviciilor prestate de contractant, inclusiv a livrabilelor predate de acesta se face pe baza de proces verbal de receptie.

**16*. Incepere, finalizare, întârzieri, sistare***

16.1- (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adaugă la preţul  
contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.4 - In afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**17. *Ajustarea preţului contractului***

17.1 - Pentru serviciile prestate, plătile datorate de achizitor prestatorului sunt cele declarate în propunerea financiară, anexă la contract.

17.2 - Pretul contractului este ferm si nu se ajusteaza.

**18. *Amendamente***

18.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, conform legii.

18.2 - Toate documentele realizate în cadrul contractului de servicii*,* sunt proprietatea exclusivă a Autoritatii Contractante şi nu pot fi utilizate de către Prestator şi/sau terţi.

**19. *Cesiunea***

19.1 – Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, obligatiile nascute din prezentul contract ramanand in sarcina partilor astfel cum acestea au fost reglementate prin contract.

**20. *Forţa majoră***

20.1 - Forţa majoră este constatată de o autoritate competentă.

20.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5 - Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

***21. Incetarea contractului***

**21.1.** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale, in conditiile prevazute in prezentul contract (pact comisoriu).

**21.2.** Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

1. Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;
2. contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;
3. în cazul modificării contractului în alte condiţii decât cele prevăzute de prevederile legale în vigoare.

**23. *Soluţionarea litigiilor***

23.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

23.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**24. *Limba care guvernează contractul***

24.1 - Limba care guvernează contractul este limba română.

**25. *Comunicări***

25.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris, in limba romana.

(2) Orice document scris trebuie înregistrat atât în momentul transmiterii cât şi în momentul primirii.

25.2 -Comunicările între părţi se pot face şi prin telefon, email, cu  
condiţia confirmării în scris a primirii comunicării.

**26*. Legea aplicabilă contractului***

27.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**ACHIZITOR, PRESTATOR,**